Hertner fikk sitt gjennombrudd i 2005 da han vant gull på mellomdistansen i Junior-VM (JWOC) i Sveits. Sitt foreløpig eneste VM-gull tokhan på stafetten under VM i Skottland i 2015. Der løp han første etappe for det sveitsiske vinnerlaget som ellers besto av Daniel Hubmann og Matthias Kyburz. Ellers har Hertner fått med seg syv sølv- og to bronsemedaljer i VM i orientering. Han har også to gullmedaljer fra EM i orientering. I 2013 tok han sin fjerde og foreløpig siste verdenscupseier i Sverige. Han har i tillegg vært med på å vinne Jukola og Tiomila med Kalevan Rasti, og har vært med på mange pallplasser med laget.